SPAISS6F1/Tourism_Softpower huggingface dataset:
วัดศรีมหาโพธิ์ (จังหวัดนครปฐม)
วัดศรีมหาโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านศรีมหาโพธิ์ ตำบลศรีมหาโพธิ์ อำเภอนครชัยศรี จังหวัดนครปฐม มีเนื้อที่ทั้งหมด 56 ไร่ 20 ตารางวา

ประวัติ
สันนิษฐานกันว่าวัดศรีมหาโพธิ์สร้างขึ้นในสมัยอยุธยา จากคำบอกเล่าของชาวบ้านนั้น ในอดีตบริเวณที่ตั้งวัดมีต้นโพธิ์ลอยทวนกระแสน้ำในคลองบางพระ (แยกจากแม่น้ำท่าจีน) จึงได้นำต้นโพธิ์ขึ้นมาปลูกไว้ในบริเวณนี้ และเนื่องจากใต้ต้นโพธิ์นั้นมีพระพุทธรูปปางไสยาสน์ติดอยู่ด้วย จึงได้อัญเชิญพระพุทธรูปขึ้นประดิษฐานและก่อตั้งเป็นวัดมีนามว่า "วัดศรีมหาโพธิ์" ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2516
เสนาสนะและปูชนียวัตถุ
วิหารมีขนาดค่อนข้างเล็ก ฐานมีลักษณะแอ่นโค้งลงแบบตกท้องช้าง หลังคามุงด้วยกระเบื้องกาบกล้วย ประดับด้วยช่อฟ้า ใบระกา หางหงส์ ไม่มีนาคสะดุ้ง ด้านหน้าประตูทางเข้ามีเพียงบานเดียว ตรงสันอกเสาแกะสลักลายไข่ปลาและลายแข้งสิงห์ ผนังทั้งสองข้างไม่มีหน้าต่าง มีหน้าต่างเพียงด้านหน้า 1 บาน เพดานวางขื่อลอยแบบสมัยอยุธยา เพดานด้านบนตรงพระประธานมีลวดลายเขียนด้วยสีรงค์บนพื้นแดง ตัวลายกระหนกเขียนคล้ายลายอ่อนอย่างจีน ส่วนลวดลายดาวเขียนอย่างไทย ลายเชิงและลายประจำยามก้ามปูเขียนได้สมบูรณ์ วิหารหลังนี้คาดว่าสร้างขึ้นในช่วงปลายสมัยอยุธยาตอนกลางหรือช่วงต้นสมัยอยุธยาตอนปลาย โดยพิจารณาจากเครื่องหลังคาที่ไม่ทำนาคสะดุ้งและทำขื่อลอยไม่มีฝ้าเพดาน ภายในวิห
าย โดยพิจารณาจากเครื่องหลังคาที่ไม่ทำนาคสะดุ้งและทำขื่อลอยไม่มีฝ้าเพดาน ภายในวิหารประดิษฐานพระพุทธรูปเก่าแก่ 9 องค์ คือ พระประธานองค์ใหญ่ 1 องค์ เป็นพระพุทธรูปสลักขึ้นจากเนื้อหินทรายแดง
วัดมีพระพุทธรูปปางไสยาสน์ มีเนื้อเป็นหินทรายแดง จึงได้นามว่า หลวงพ่อแดง ต่อมาไม่นานมีผู้พบเห็นแสงเป็นดวงลอยอยู่รอบ ๆ องค์พระ จึงตั้งนามให้ใหม่ว่า หลวงพ่อแดงแสงกายสิทธิ์

รายนามเจ้าอาวาส
* พระอาจารย์เฉ่ง 
*พระอาจารย์ทัด 
*พระอาจารย์ย้อย อินฺทโร ประมาณ พ.ศ. 2486–2489
*หลวงตาปลื้ม นิยะมะ พ.ศ. 2489–2490
*หลวงตาพวง พ.ศ. 2490–2492
*หลวงตาหรั่ง พ.ศ. 2492–2495
*พระอธิการพิง จนฺทสโร พ.ศ. 2495–2507
*พระอธิการศรี ธมฺมวโร พ.ศ. 2507–2517
*พระครูพิทักษ์โพธิวัฒน์ พ.ศ. 2517–

อ้างอิง
วัดศรีเพชรพัฒนา
วัดศรีเพชรพัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านดอนสะแก ตำบลโรงเข้ อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 10 ไร่ 3 งาน 48 ตารางวา ส่วนที่ธรณีสงฆ์มีจำนวน 1 แปลง เนื้อที่ 10 ไร่
ประวัติ
วัดศรีเพชรพัฒนาตั้งขึ้นเมื่อวันที่ 19 กันยายน พ.ศ. 2505 เดิมชื่อว่า วัดใหม่ ต่อมาเปลี่ยนชื่อมาเป็น "วัดศรีเพชรพัฒนา" พระแถม เจ้าอาวาสรูปแรก ได้เดินทางไปนมัสการเจ้าอาวาสวัดเขาอีส้าน จังหวัดราชบุรี ซึ่งเป็นอาจารย์ ได้ขอพระพุทธรูปเพื่อจะนำมาประดิษฐานที่วัดสร้างใหม่ ท่านให้พระแถมขึ้นไปดูบนเขาและเลือกเอาเอง ท่านได้เลือก พระหลวงพ่อศิลาเพชร ซึ่งเป็นพระพุทธรูปเก่าปางสมาธิและอยู่ในสภาพชำรุด ท่านได้หาชิ้นส่วนที่ชำรุดประกอบจนครบองค์และพาญาติโยมไปอัญเชิญมาไว้ยังวัดใหม่ แล้วนำชื่อพระพุทธรูปมาตั้งเป็นชื่อวัด วัดได้รับพระราชทานวิสุงคามสีมาเมื่อวันที่ 12 มกราคม พ.ศ. 2522 เขตวิสุงคามสีมากว้าง 7 เมตร ยาว 22 เมตร
ผู้สร้างวัดคือ นายเพชรและนางโหรย รางทัน ได้บริจาคที่ดินของตนเป็นที่สร้างวัดด้วยความเลื่อมใสศรัทธา มีผู้นำในการบริจาคและชักชวนพี่น้องหมู่ที่ 3 และหมู่บ้านใกล้เคียงสมทบทุนเพื่อจัดสร้างกุฏิขึ้นมา 2 หลัง เป็นอาคารไม้ไผ่ พื้นไม้จริง หลังคามุงจาก ได้นิมนต์พระสงฆ์จากวัดต่าง ๆ มาจำพรรษาเป็นจำนวน 7 รูป และร่วมกันพัฒนาวัด

อาคารเสนาสนะ
อุโบสถเป็นอาคารคอนกรีตเสริมเหล็กกว้าง 7 เมตร ยาว 22 เมตร สร้างเมื่อ พ.ศ. 2516 มีพระพุทธรูปนามว่า หลวงพ่อศิลาเพชร เป็นพระพุทธรูปปางสมาธิ ขนาดหน้าตักกว้าง 24 นิ้ว สูง 28 นิ้ว นอกจากนี้ยังมีพระสังกัจจายน์และรอยพระพุทธบาทจำลอง
ศาลาการเปรียญเป็นอาคารคอนกรีตเสริมเหล็ก กว้าง 30 เมตร ยาว 45 เมตร สร้างเมื่อ พ.ศ. 2516 หอสวดมนต์เป็นอาคารไม้ กว้าง 2 วา ยาว 22 วา สร้างเมื่อ พ.ศ. 2503 กุฏิสงฆ์มีจำนวน 6 หลัง เป็นอาคารไม้ 5 หลัง และตึก 1 หลัง ศาลาอเนกประสงค์เป็นอาคารคอนกรีตเสริมเหล็ก กว้าง 30 เมตร ยาว 45 เมตร สร้างเมื่อ พ.ศ. 2540 ศาลาบำเพ็ญกุศลมีจำนวน 1 หลัง สร้างด้วยคอนกรีตเสริมเหล็ก

รายนามเจ้าอาวาส
* พระแถม พ.ศ. 2499–2501
* พระทิพย์ พ.ศ. 2502–2503
* พระบุญยืน พ.ศ. 2504–2505
* พระเสริม พ.ศ. 2505–2507
* พระเพิ่ม พ.ศ. 2508–2509
* พระสมพงษ์ สิริธโร พ.ศ. 2509–2513
* พระเจ้ย อภินนโท พ.ศ. 2514
* พระครูสาครวชิรคุณ
* พระครูสาครวชิราภรณ์ (พทัย สจฺจวโร)

อ้างอิง
วัดหลังบาง
วัดหลังบาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านวัดหลังบาง ตำบลบางแม่นาง อำเภอบางใหญ่ จังหวัดนนทบุรี

วัดหลังบางสร้างขึ้นเมื่อ พ.ศ. 2400 ไม่ทราบนามและประวัติผู้สร้าง ชื่อวัด "หลังบาง" หมายถึงด้านหลังของหมู่บ้าน มีคำบอกเล่าว่าเดิมวัดนี้ใช้ชื่อว่า วัดหลัง เป็นวัดคู่กับวัดท่าบันเทิงธรรมซึ่งเดิมใช้ชื่อว่า "วัดหน้า" วัดได้รับพระราชทานวิสุงคามสีมาเมื่อวันที่ 30 มีนาคม พ.ศ. 2558
อาคารเสนาสนะประกอบด้วยอุโบสถ กว้าง 6.68 เมตร ยาว 15.48 เมตร ฐานตัวอาคารหลักเป็นฐานเขียงและมีลักษณะคล้ายชั้นฐานบัวคว่ำ ทำให้มองดูคล้ายฐานบัวคว่ำ ยืดท้องไม้สูง ส่วนฐานเฉลียงเป็นฐานเขียง ประตูหน้าต่างไม่มีลวดลาย หลังคาทรงจั่วแบบมีไขรา มีพาไลด้านหน้า หน้าบันไม่มีประดับลวดลาย กุฏิสงฆ์เป็นอาคารไม้ชั้นเดียวและสองชั้นครึ่งตึกครึ่งไม้ ส่วนปูชนียวัตถุสำคัญได้แก่ รูปปั้นเหมือนหลวงพ่ออ่วมและรอยพระพุทธบาทจำลองซึ่งมีการจัดงานนมัสการกันทุกปี

อ้างอิง
วัดลาดปลาดุก
วัดลาดปลาดุก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางไผ่และคลองลาดปลาดุก ในหมู่ที่ 7 บ้านลาดปลาดุก ตำบลบางรักพัฒนา อำเภอบางบัวทอง จังหวัดนนทบุรี
ประวัติ
ราว พ.ศ. 2450 มีราษฎรเข้ามาบุกเบิกจับจองที่ดินบริเวณป่าที่ลุ่มคลองบางไผ่ถึงหนองเพรางายจนเกิดเป็นชุมชนขึ้น มีการขุดทางน้ำเพื่อการเกษตรและการคมนาคมทางเรือ บริเวณที่ลุ่มแห่งนี้อุดมสมบูรณ์ไปด้วยปลานานาพันธุ์โดยเฉพาะปลาดุก แม้ในฤดูแล้งบริเวณนี้ก็ยังมีหนองน้ำและปลาอยู่เป็นจำนวนมาก ชาวบ้านจึงเรียกว่า ลาดปลาดุก ต่อมาชาวบ้านร่วมกันสร้างวัด เป็นวัดเล็ก ๆ อยู่กลางทุ่งนา ใช้ชื่อว่า "วัดลาดปลาดุก" เนื่องจากวัดตั้งอยู่ริมคลองลาดปลาดุก ตั้งเป็นวัดเมื่อวันที่ 5 มิถุนายน พ.ศ. 2465 เดิมมีเนื้อที่ 10 ไร่ ได้รับพระราชทานวิสุงคามสีมาเมื่อวันที่ 7 ตุลาคม พ.ศ. 2473 และต่อมาเจ้าอาวาสรูปปัจจุบันได้ซื้อที่ดินด้านทิศตะวันออกเพิ่มอีก 12 ไร่ เพื่อใช้เป็นที่อเนกปร
าวาสรูปปัจจุบันได้ซื้อที่ดินด้านทิศตะวันออกเพิ่มอีก 12 ไร่ เพื่อใช้เป็นที่อเนกประสงค์และปลูกป่าไม้สักไม้ตะเคียน
อาคารเสนาสนะ
อุโบสถหลังเดิมได้รับพระราชทานวิสุงคามสีมาเมื่อ พ.ศ. 2473 วัดได้สร้างอุโบสถหลังใหม่เมื่อ พ.ศ. 2512 มีช่อฟ้า ใบระกา หางหงส์ หน้าบัน ซุ้มประตู บัวปลายเสาประดับด้วยกระจกสี ลงรักปิดทอง ภายในประดิษฐานพระประธาน เป็นพระพุทธชินราชจำลอง มีพระอัครสาวกยืนถวายอภิวาทอยู่ 2 องค์ จิตรกรรมฝาผนังภายในอุโบสถแสดงภาพพระพุทธประวัติและภาพเทพชุมนุม
ศาลาการเปรียญหลังเก่าเป็นศาลาไม้ทรงไทย ปัจจุบันวัดได้สร้างศาลาการเปรียญหลังใหม่เป็นอาคารคอนกรีตเสริมเหล็กชั้นเดียว ขนาด 9 ห้อง เป็นอาคารทรงโรง ไม่มีหลังคาลดชั้น มีรูปแบบคล้ายศาลาการเปรียญหลังเก่าที่ทำด้วยไม้ มีฝาทึบทั้ง 4 ด้าน ทำพาไลคลุมโดยรอบ ช่อฟ้า ใบระกา และหางหงส์เป็นปูนประดับ กระจกสีทอง มุงกระเบื้องเกล็ดเต่าสีส้มออกแดง หอระฆังเป็นอาคารคอนกรีตเสริมเหล็ก 2 ชั้น หลังคาเรือนยอดจัตุรมุข วิหารหลวงพ่อโตตั้งอยู่ด้านหน้าอุโบสถ ประดิษฐานพระพุทธรูปหลวงพ่อโตซึ่งเป็นพระพุทธรูปหล่อปางมารวิชัยลงรักปิดทอง

รายนามเจ้าอาวาส
* พระอธิการบาง สุทธสีโล
* พระอธิการทวี
* พระพิมลศีลาจาร (แสวง ปภงฺกโร จันทร์อ้น)
* พระปลัดนพรัตน์ กุสลจิตฺโต (นพรัตน์ มีกระจิต)
วัดแก้วพิทักษ์เจริญธรรม
วัดแก้วพิทักษ์เจริญธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงประเวศ เขตประเวศ กรุงเทพมหานคร ที่ดินตั้งวัดมีเนื้อที่ 6 ไร่ 91 ตารางวา
เดิมพื้นที่วัดแก้วพิทักษ์เจริญธรรมเป็นที่ดินของบิดามารดาของนายพิน กลิ่นชื่น แต่ได้ขายไปตั้งแต่นายพินยังเป็นเด็ก ภายหลังเมื่อนายพินได้ประกอบอาชีพเป็นหลักเป็นฐานมั่นคงแล้วได้ซื้อกลับคืนและถวายเพื่อดำเนินการสร้างวัด โดยได้รับอนุญาตให้สร้างวัดเมื่อวันที่ 12 พฤษภาคม พ.ศ. 2518 กระทรวงศึกษาธิการได้ประกาศตั้งเป็นวัดเมื่อวันที่ 3 กันยายน พ.ศ. 2519 และได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523 เขตวิสุงคามสีมากว้าง 16 เมตร ยาว 33 เมตร ชื่อของวัดตั้งเพื่อเป็นเกียรติอนุสรณ์แก่ตระกูลผู้สร้างวัด กล่าวคือ มีมารดาชื่อว่า "แก้ว" บิดาชื่อว่า "พิทักษ์" ภรรยาชื่อว่า "เจริญ" และเติมคำว่า "ธรรม" ให้สละสลวย รวมกันเป็น "วัดแก้วพิทักษ์เจริญธรรม" ชา
า "เจริญ" และเติมคำว่า "ธรรม" ให้สละสลวย รวมกันเป็น "วัดแก้วพิทักษ์เจริญธรรม" ชาวบ้านนิยมเรียกวัดนี้สั้น ๆ ว่า วัดแก้ว ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2519
บริเวณที่ตั้งวัดเป็นที่ราบลุ่ม แต่เดิมเป็นร่องสวนแวดล้อมด้วยลำคลอง ลำรางสวน และที่ดินจัดสรร อาคารเสนาสนะสำคัญได้แก่ อุโบสถ กว้าง 8 เมตร ยาว 24 เมตร สร้างเมื่อ พ.ศ. 2520 กุฏิสงฆ์ จำนวน 10 หลัง เป็นอาคารทรงไทย 2 ชั้น และศาลาการเปรียญ 2 ชั้น สร้างเมื่อ พ.ศ. 2517

อ้างอิง
วัดทองเนียม
วัดทองเนียม เป็นวัดราษฎร์สังกัดคณะสงฆ์ฝ่ายธรรมยุติกนิกาย และเป็นวัดสาขาของวัดสัมพันธวงศารามวรวิหาร ตั้งอยู่ในแขวงหนองแขม เขตหนองแขม กรุงเทพมหานคร วัดมีพื้นที่จำนวน 6 ไร่ 3 งาน ปัจจุบัน พระมงคลธรรมวิธาน (สำเร็จ ภูริจิตฺโต) ดำรงตำแหน่งเจ้าอาวาส
เดิมที่ดินบริเวณวัดทองเนียมเป็นพื้นที่ทำสวนและทำบ่อกุ้งมาก่อนโดยมีนายม้านและนางเหว่า ทองเนียม เป็นเจ้าของที่ดิน ทั้งสองมีความประสงค์อุทิศที่ดินเพื่อสร้างวัดและเป็นที่ปฏิบัติธรรม ในวันที่ 17 มีนาคม พ.ศ. 2535 กระทรวงศึกษาธิการได้ประกาศตั้งเป็นวัดในพระพุทธศาสนา มีชื่อว่า "วัดทองเนียม" วัดได้รับพระราชทานวิสุงคามสีมาเมื่อวันที่ 27 กุมภาพันธ์ พ.ศ. 2547 ต่อมาพื้นที่ภายในวัดไม่เพียงพอที่จะรองรับสาธุชนได้ ดังนั้นตั้งแต่ พ.ศ. 2551 ทางวัดจึงขยายพื้นที่บำเพ็ญบุญและสถานที่ปฏิบัติธรรมเพิ่มอีก 4 ไร่ และดำเนินการก่อสร้างมาตามลำดับ
วัดเริ่มก่อสร้างศาลาการเปรียญโดยวางศิลาฤกษ์เมื่อวันที่ 2 พฤศจิกายน พ.ศ. 2552 และทำพิธียกเสาเอกเมื่อวันที่ 5 ธันวาคม ปีเดียวกัน พื้นที่โดยรวมของวัดมีความร่มรื่นจากต้นไม้

อ้างอิง
วัดปากคลองมอญ
วัดปากคลองมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านคลองมอญ ตำบลศีรษะจรเข้น้อย อำเภอบางเสาธง จังหวัดสมุทรปราการ ที่ตั้งวัดมีเนื้อที่ 5 ไร่ 2 ตารางวา อาณาเขตทิศเหนือยาว 185 เมตร จรดที่ดินเอกชน ทิศตะวันออกยาว 96 เมตร จรดคลองทับยาว ทิศใต้ยาว 180 เมตร จรดคลองมอญ และทิศตะวันตกยาว 84 เมตร จรดที่ดินเอกชน ปัจจุบันพระครูสันติคุณากร (ณรงค์) ดำรงตำแหน่งเจ้าอาวาส

วัดปากคลองมอญตั้งวัดเมื่อ พ.ศ. 2528 และได้รับพระราชทานวิสุงคามสีมาเมื่อ พ.ศ. 2530
พื้นที่ที่ตั้งวัดเป็นที่ราบลุ่ม มีคลองทับยาวอยู่หน้าวัดและคลองมอญทางทิศใต้ อาคารและเสนาสนะในวัดได้แก่ อุโบสถ ศาลาการเปรียญ ศาลาอเนกประสงค์ กุฏิเจ้าอาวาส ศาลาบำเพ็ญบุญ โรงครัว หอฉัน เมรุ และซุ้มประตูวัด ปูชนียวัตถุสำคัญในวัดคือ พระพุทธรัตนรังสี เป็นพระประธานในอุโบสถ สร้างขึ้นเมื่อ พ.ศ. 2514 มีหน้าตักกว้าง 4.10 เมตร สูง 7 เมตร

รายนามเจ้าอาวาส
* พระครูสถิตศิลสาร พ.ศ. 2534–2545
* พระครูสันติคุณากร (ณรงค์) พ.ศ. 2545 ถึงปัจจุบัน

อ้างอิง
วัดลาดเป้ง
วัดลาดเป้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านลาดเป้ง ตำบลนางตะเคียน อำเภอเมืองสมุทรสงคราม จังหวัดสมุทรสงคราม มีเนื้อที่ทั้งหมด 64 ไร่ 2 งาน

วัดลาดเป้งเป็นวัดโบราณ ไม่ทราบว่าผู้ใดสร้าง สันนิษฐานกันว่าสร้างในสมัยกรุงศรีอยุธยาตอนปลาย แต่แหล่งข้อมูลของกรมการศาสนาระบุว่าตั้งวัดเมื่อ พ.ศ. 2450 คงได้รับการบูรณปฏิสังขรณ์มาตั้งแต่อดีตจนถึงปัจจุบันโดยอาศัยศรัทธาของประชาชนในเขตพื้นที่และใกล้เคียง วัดได้รับพระราชทานวิสุงคามสีมาเมื่อ พ.ศ. 2502
วัดมีโบสถ์เรือนไทยมหาอุดที่กล่าวกันว่าใหญ่ที่สุดในประเทศไทย ชั้นบนอุโบสถเป็นเสาไม้ตะเคียนทองและไม้แดง หลังคามุงกระเบื้อง ผนังเป็นไม้สักทั้งหลัง บริเวณโดยรอบมีศาลาราย 8 หลัง ด้านในประดิษฐานพระประธานปางมหาจักรพรรดิประทับนั่งขัดสมาธิ ขนานพระนามท่านว่า พระพุทธโคดมศรีสรรเพชร (หลวงพ่อศักดิ์สิทธิ์) ในบริเวณวัดยังมีเจดีย์เก่าแก่ 1 องค์ซึ่งสร้างมาพร้อมกับวัด วัดเปิดโอกาสให้ประชาชนอบสมุนไพรตามกระบวนการแพทย์แผนไทยโบราณ

ปูชนียวัตถุในวัดได้แก่ พระประธานในพระอุโบสถ ปูนปั้น ปางมารวิชัย พระห้ามสมุทร พระห้ามญาติ พระพุทธรูปจำลอง หลวงพ่อโสธร หลวงพ่อบ้านแหลม และหลวงพ่อวัดเขาตะเครา
รายนามเจ้าอาวาส
* หลวงพ่อกล่ำ ไม่ปรากฏหลักฐาน 
* หลวงพ่อนวม ไม่ปรากฏหลักฐาน
* หลวงพ่อขวัญ พ.ศ. 2440–2468
* พระอาจารย์เชื่อม พ.ศ. 2468–2473
* พระอาจารย์คำ พ.ศ. 2473–2475
* พระครูถาวรสมุทรสาร (โหนดศักดิ์สิทธิ์) พ.ศ. 2475–2522
* พระครูศรีสมุทรวงศ์ (สรรเสริญ จันทร์คง) พ.ศ. 2523–2533
* พระครูปัญญาสมุทรคุณ เจ้าคณะอำเภอเมืองสมุทรสงคราม พ.ศ. 2533–2534
* พระครูพิศาลสมุทรกิจ (ไพศาล แสงทอง) วันที่ 30 เมษายน พ.ศ. 2535 ถึงปัจจุบัน

อ้างอิง
วัดศรีกุเรชา
วัดศรีกุเรชา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร ปัจจุบัน พระอนันต์ คุณงฺกโร เป็นเจ้าอาวาส

นายสวัสดิ์ ศรีกุเรชา ซึ่งเป็นชาวอินเดียโดยกำเนิด ได้อุทิศที่ดินเพื่อสร้างวัดเมื่อประมาณ พ.ศ. 2530 ต่อมาเมื่อวันที่ 14 ธันวาคม พ.ศ. 2541 ได้รับอนุญาตจากกระทรวงศึกษาธิการให้ตั้งวัดชื่อ "วัดศรีกุเรชา" เพื่อเป็นเกียรติแก่ผู้อุทิศที่ดิน ผู้ขออนุญาตให้สร้างวัดคือนายพิศานต์ สุระวิญญู
วัดนี้เมื่อแรกสร้างมีเพียงกุฏิไม้ 4 หลัง และมีศาลาการเปรียญอยู่ริมน้ำ เรียกว่าสิมหรือโบสถ์น้ำ พื้นที่ตั้งวัดเป็นที่ราบลุ่ม ปัจจุบันมีอาคารเสนาสนะเป็นอาคารไม้ชั้นเดียวและศาลาการเปรียญอีกหลัง เนื่องจากอยู่ระหว่างรวบรวมปัจจัยซื้อดินถมที่เพื่อสร้างอาคารที่มั่นคงถาวร

อ้างอิง
วัดขุมทอง (กรุงเทพมหานคร)
วัดขุมทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงขุมทอง เขตลาดกระบัง กรุงเทพมหานคร มีที่ดินตั้งวัด 11 ไร่ 2 งาน 20 ตารางวา อาณาเขตทิศเหนือยาว 4 เส้น 3 วา ติดต่อกับที่ดินเอกชน ทิศใต้ยาว 4 เส้น 3 วา ติดต่อกับคูน้ำ ทางรถไฟสายอรัญประเทศ ทิศตะวันออกยาว 3 เส้น ติดต่อกับที่ดินเอกชน ทิศตะวันตกยาว 3 เส้น ติดต่อกับคลองตาสอนและโรงเรียนวัดขุมทอง มีที่ธรณีสงฆ์ 1 แปลง เนื้อที่ 1 ไร่ ปัจจุบันพระครูโสภณสุวรรณนิธิ (พุทธิพงษ์) ดำรงตำแหน่งเจ้าอาวาส
วัดขุมทองตั้งวัดเมื่อ พ.ศ. 2459 โดยที่นายทองและนางเจียม คงชุ่ม บริจาคที่ดิน 7 ไร่ เพื่อสร้างวัด ขนานนามว่า "วัดขุมทอง" ต่อมาวัดเกิดไฟไหม้ ชาวบ้านจึงเรียกอีกนามว่า วัดไฟไหม้ วัดได้รับพระราชทานวิสุงคามสีมาเมื่อ พ.ศ. 2467 และได้รับพระราชทานวิสุงคามสีมาครั้งหลังเมื่อวันที่ 2 พฤศจิกายน พ.ศ. 2530 ด้านการศึกษา วัดได้เปิดสอนปริยัติธรรมตั้งแต่ พ.ศ. 2500 นอกจากนั้นยังมีโรงเรียนวัดขุมทอง สอนระดับประถมศึกษาของกรุงเทพมหานครอีกด้วย

พื้นที่ตั้งวัดเป็นที่ลุ่มสภาพสิ่งแวดล้อมเป็นทุ่งนา ด้านหน้าวัดอยู่ทางทิศใต้ อาคารเสนาสนะประกอบด้วย อุโบสถกว้าง 8 เมตร ยาว 23 เมตร ภายในประดิษฐานพระประธาน นามว่า หลวงพ่อขาว กุฏิสงฆ์จำนวน 6 หลัง หอสวดมนต์ ศาลาการเปรียญ
รายนามเจ้าอาวาส
* หลวงพ่อเผือก
* พระอาจารย์เล็ก
* พระอาจารย์เจิม
* พระอาจารย์บุญนาค
* พระอาจารย์ต่วน
* พระอาจารย์วงศ์
* พระครูมนูญสีลขันธ์
* พระครูโสภณสุวรรณนิธิ (พุทธิพงษ์)

อ้างอิง
วัดเจริญวราราม
วัดเจริญวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านคลองนางหงษ์ ตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 35 ไร่ ที่ธรณีสงฆ์มีจำนวน 4 แปลง เนื้อที่ 10 ไร่ 62 ตารางวา

วัดเจริญวรารามสร้างขึ้นเมื่อประมาณ พ.ศ. 2384 โดยมีเจ้านายในราชินิกุลนามว่า เจ้าจอมมารดาชุ่ม (หม่อมน้อย) โปรดให้สร้างขึ้น ชาวบ้านนิยมเรียกว่า วัดน้อย ได้รับพระราชทานวิสุงคามสีมาครั้งหลังเมื่อวันที่ 23 กรกฎาคม พ.ศ. 2505 และได้ผูกพัทธสีมาเมื่อวันที่ 30 มกราคม พ.ศ. 2509 เขตวิสุงคามสีมากว้าง 30 เมตร ยาว 60 เมตร ในด้านการศึกษา ทางวัดได้เปิดสอนพระปริยัติธรรมมาตั้งแต่ พ.ศ. 2500
บริเวณที่ตั้งวัดเป็นที่ราบลุ่ม แวดล้อมด้วยลำคลอง มีอาคารและเสนาสนะดังนี้ อุโบสถกว้าง 6 เมตร ยาว 12 เมตร บูรณะเมื่อ พ.ศ. 2509 เจดีย์จำนวน 1 องค์ เป็นแบบอยุธยา กุฏิสงฆ์จำนวน 15 หลัง ส่วนมากเป็น 2 ชั้น เป็นอาคารครึ่งตึกครึ่งไม้ ศาลาอเนกประสงค์ และศาลาการเปรียญซึ่งสร้างเมื่อ พ.ศ. 2464 ปูชนียวัตถุที่สำคัญของวัดได้แก่ พระประธานในอุโบสถและหลวงพ่อโสธรจำลอง กว้าง 24 นิ้ว และหลวงพ่อปานจำลอง หน้าตักกว้าง 32 นิ้ว

อ้างอิง
วัดลำโพ
วัดลำโพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านลำโพ ตำบลลำโพ อำเภอบางบัวทอง จังหวัดนนทบุรี ปัจจุบันพระครูประโชติจันทรสิริดำรงตำแหน่งเจ้าอาวาส
ประวัติ
บริเวณคลองลำโพต่อเนื่องไปถึงหนองกล่ำเดิมเป็นป่าเบญจพรรณและเป็นที่ลุ่ม ประมาณ พ.ศ. 2435 ได้มีราษฎรจับจองที่ดินหักร้างถางป่าเพื่อทำนาจนเกิดเป็นชุมชนขึ้น จากชุมชนบ้านกระโจมทอง บ้านหนองกล่ำบริเวณหนองกล่ำ คลองข่อย และต่อเนื่องมาถึงบริเวณคลองลำโพ ชาวบ้านได้ร่วมกันสร้างวัดเมื่อวันที่ 10 มิถุนายน พ.ศ. 2442 โดยนายบุญชู นางเฉย บุญชูเจริญ นายชื่น นาคแดด เป็นผู้บริจาคที่ดินและดำเนินการสร้างวัด เมื่อสร้างเสร็จได้ตั้งชื่อวัดตามภูมิประเทศที่ตั้งวัดคือคลองลำโพ วัดได้รับพระราชทานวิสุงคามสีมาเมื่อวันที่ 21 มีนาคม พ.ศ. 2475
อาคารเสนาสนะ
อุโบสถเป็นอาคารคอนกรีตเสริมเหล็กขนาด 4 ห้อง หลังคาลด 2 ชั้น ด้านหน้าและด้านหลังมีมุขคลุมชานชาลาทั้ง 2 ด้าน เครื่องลำยองเป็นปูน ช่อฟ้า ใบระกา และหางหงส์ ประดับด้วยกระจกสีทอง หน้าบันด้านหน้าประดิษฐานพระพุทธรูปปางมารวิชัย ล้อมด้วยกระหนกเปลว หน้าบันคอสองเป็นลายกระหนกเปลวเช่นเดียวกัน หน้าบันปีกนกเป็นลายกระหนกเปลว ระหว่างเสามุขห้องกลางทำเป็นกรอบลายใบเทศ ปลายกรอบเป็นรูปหัวนาค ระหว่างเสามุขมีกระหนกประดับด้วยลายประจำยาม หน้าบันด้านหลังเป็นเทพนมล้อมด้วยลายกระหนกก้านขด อุโบสถมีพระประธานปางมารวิชัยพร้อมด้วยพระโมคคัลลานะและพระสารีบุตร
ศาลาการเปรียญเป็นอาคาร 2 ชั้น ชั้นบนเป็นอาคารแบบศาลาไทยทรงโรง ไม่มีหลังคาลด มีพาไลคลุมออกมาโดยรอบทั้ง 4 ด้าน เครื่องลำยอง ช่อฟ้า ใบระกา และหางหงส์ เป็นปูนประดับด้วยกระจกสีทอง หน้าบันเป็นรูปพัดยศพระครูสัญญาบัตร ล้อมด้วยลายกระหนกก้านขด มีศาลาทรงไทยสร้างติดกันอีก 2 หลัง

ศาลาจัตุรมุขเป็นอาคารทรงไทย ภายในศาลาประดิษฐานพระพุทธรูปและรูปหล่ออดีตเจ้าอาวาสวัดลำโพ ผนังด้านหลังเขียนภาพต้นพระศรีมหาโพธิ์เต็มผนัง มีรูปเทวดา 2 องค์ ด้านหน้าประดิษฐานรูปหล่อของอดีตเจ้าอาวาสวัดลำโพ 2 รูป คือ พระครูนนทกิจโกศลและพระครูอุดม
รายนามเจ้าอาวาส
* พระอาจารย์ชม 
* พระอธิการกล่อม
* พระอธิการแก้ว 
* ครูนนทกิจโกศล (คล้อย)
* พระอธิการวัน
* พระครูนนทวิสุทธิ์ (อุดม อติชาคโร) 
* พระครูประโชติจันทสิริ (สนอง โชติธัมโม)

อ้างอิง
วัดนวลจันทร์ (กรุงเทพมหานคร)
วัดนวลจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงนวลจันทร์ เขตบึงกุ่ม กรุงเทพมหานคร มีที่ดินตั้งวัด 26 ไร่ 2 งาน 85 ตารางวา พื้นที่วัดเป็นที่ราบลุ่ม วัดยังมีที่ธรณีสงฆ์อีก 2 แปลง รวมเนื้อที่ 33 ไร่ 4 งาน 55 ตารางวา
วัดนวลจันทร์เดิมมีชื่อว่า วัดบางขวด ตั้งอยู่ทางฝั่งตะวันออกของคลองบางขวด ในสมัยนั้นชาวบ้านเรียกว่า วัดสองพี่น้อง เพราะมีสองพี่น้องบริจาคที่ดิน 6 ไร่ให้สร้างวัดเมื่อประมาณ พ.ศ. 2389 ต่อมาเมื่อประมาณ พ.ศ. 2423 ได้มีการย้ายวัดข้ามคลองมาตั้งในที่ดินปัจจุบันซึ่งขุนจงใจระงับพาล (จันทร์) กำนันตำบลคลองกุ่ม และนางจงใจระงับพาล (นวล) มอบให้สร้างวัด จึงใช้ชื่อวัดว่า "วัดนวลจันทร์" ตามชื่อของบุคคลทั้งสอง พร้อมกับสร้างอุโบสถด้วย วัดนี้ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2453 และประกอบพิธีผูกพัทธสีมาเมื่อเดือนกุมภาพันธ์ พ.ศ. 2454
วัดได้รับการบูรณปฏิสังขรณ์และสร้างเสนาสนะต่าง ๆ เพิ่มเติม ประกอบด้วยอุโบสถซึ่งสร้างเมื่อประมาณ พ.ศ. 2443 ศาลาการเปรียญลักษณะทรงไทยประยุกต์ กว้าง 13.20 เมตร ยาว 45 เมตร หอสวดมนต์กว้าง 12 เมตร ยาว 30 เมตร กุฏิสงฆ์จำนวน 11 หลัง ด้านการศึกษา วัดมีโรงเรียนพระปริยัติธรรมแผนกธรรมซึ่งเปิดสอนตั้งแต่ พ.ศ. 2473 และยังมีโรงเรียนวัดนวลจันทร์ตั้งอยู่ในวัด

อ้างอิง
วัดพิกุลเงิน
วัดพิกุลเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านหลังวัดพิกุลเงิน ตำบลบางม่วง อำเภอบางใหญ่ จังหวัดนนทบุรี บริเวณวัดเป็นที่ตั้งของตลาดน้ำวัดพิกุลเงิน

วัดพิกุลเงินสร้างขึ้นเมื่อ พ.ศ. 2374 สร้างขึ้นในสมัยกรุงรัตนโกสินทร์ตอนต้น ไม่ทราบนามและประวัติผู้สร้าง ต่อมาได้มีชาวจีนชื่อ ฮะ ซึ่งเป็นต้นตระกูลโฑณวนิกได้ล่องเรือผ่านมาเห็นสภาพวัด เกิดศรัทธาจึงบริจาคทรัพย์สินส่วนตัวสร้างอุโบสถขึ้นในราว พ.ศ. 2521 ประชาชนทั่วไปมักเรียกว่า วัดพิกุล และเพื่อให้มีชื่อต่างจากวัดพิกุลอีกแห่ง (วัดพิกุลทอง) จึงเรียกว่า "วัดพิกุลเงิน"
วัดพิกุลเงินเป็นที่ประดิษฐานหลวงพ่อโสธรจำลององค์แรกของประเทศไทย เป็นพระพุทธรูปปางสมาธิหรือปางที่มีพระอิริยาบถนั่งขัดสมาธิเพชร พระชงฆ์ขวาทับพระชงฆ์ซ้าย พระหัตถ์ขวาทับพระหัตถ์ซ้าย วางซ้อนกันอยู่บนพระเพลา มีส่วนสูง 6 ฟุต 7 นิ้ว พระเพลากว้าง 5 ฟุต 6 นิ้ว

อ้างอิง
วัดราษฎร์โพธิ์ทอง
วัดราษฎร์โพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 ตำบลท้ายบ้าน อำเภอเมืองสมุทรปราการ จังหวัดสมุทรปราการ ที่ดินตั้งวัดมีเนื้อที่ 10 ไร่ วัดอยู่ไม่ไกลจากฟาร์มจระเข้
วัดราษฎร์โพธิ์ทองสร้างขึ้นเมื่อวันที่ 18 พฤศจิกายน พ.ศ. 2508 โดยมีนายพยนต์ นุตยบุตร ดำเนินการสร้าง และนางแถม นุตยบุตร บริจาคที่ดิน กระทรวงศึกษาธิการได้ประกาศตั้งวัดเมื่อวันที่ 20 กรกฎาคม พ.ศ. 2510 ชาวบ้านนิยมเรียกว่า วัดโค้งโพธิ์ เพราะวัดตั้งอยู่บริเวณโค้งโพธิ์ ได้รับพระราชทานวิสุงคามสีมาเมื่อวันที่ 26 มีนาคม พ.ศ. 2513 เขตวิสุงสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 15 กุมภาพันธ์ พ.ศ. 2513 อุโบสถกว้าง 8 เมตร ยาว 25 เมตร สร้างเมื่อ พ.ศ. 2512
รายนามเจ้าอาวาส
* พระสวัสดิ์ พ.ศ. 2496–2499
* พระจุน พ.ศ. 2499–2501
* พระถาวร พ.ศ. 2501–2503
* พระสมุห์พจน์ พ.ศ. 2503–2505
* พระครูพุทธวงศ์วิวัฒน์ พ.ศ. 2505–2531
* พระครูโกมุทวุฒิคุณ พ.ศ. 2532–2551
* พระครูสุนทรคุณาธาร (สันติ สนฺติกโร) พ.ศ. 2552–ปัจจุบัน

อ้างอิง
วัดขวัญเมือง
วัดขวัญเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองอ้อมนนท์ ในหมู่ที่ 8 บ้านวัดขวัญเมือง (บางข่า) ตำบลบางกร่าง อำเภอเมืองนนทบุรี จังหวัดนนทบุรี ปัจจุบันพระใบฎีกา สมบูรณ์ ปริชาโน ดำรงตำแหน่งเจ้าอาวาส

วัดขวัญเมืองสร้างขึ้นเมื่อ พ.ศ. 2300 ในสมัยอยุธยา ไม่ปรากฏนามและประวัติผู้สร้าง และได้ขนานนามว่า วัดบางข่า ได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2452 คณะสงฆ์ได้เปลี่ยนชื่อวัดมาเป็น "วัดขวัญเมือง" เมื่อ พ.ศ. 2483
อาคารเสนาสนะประกอบด้วยอุโบสถ สร้างเมื่อ พ.ศ. 2452 ศาลาการเปรียญ สร้างเมื่อ พ.ศ. 2495 หอสวดมนต์ สร้างเมื่อ พ.ศ. 2477 กุฏิสงฆ์ เป็นอาคารครึ่งตึกครึ่งไม้ วิหาร หอระฆัง ส่วนปูชนียวัตถุ มีพระประธานประจำอุโบสถ พระพุทธรูปหินศิลาแลงซึ่งเคยเป็นพระประธานในอุโบสถหลังเก่าสมัยอู่ทองตอนปลาย ภายหลังได้อัญเชิญมาประดิษฐานที่โคนต้นโพธิ์หน้าวัด พระพุทธรูปศิลาแลงในวิหารอีก 5 องค์ จุดเด่นอีกอย่างหนึ่งของวัดคือ ต้นก้ามปูยักษ์อายุ 100 ปี ขนาด 6 คนโอบ

รายนามเจ้าอาวาส
* พระสารนาถธรรมาจารย์ (บัว กิตฺติสาโร) 
* พระใบฎีกา สมบูรณ์ ปริชาโน

อ้างอิง
วัดเจริญธรรมาราม (กรุงเทพมหานคร)
วัดเจริญธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสายไหม เขตสายไหม กรุงเทพมหานคร มีที่ดินตั้งวัด 10 ไร่ 1 งาน 8 ตารางวา ปัจจุบันมีพระครูพิหารธรรมาทร (ธีรชัย) เป็นเจ้าอาวาส
วัดเจริญธรรมารามเป็นวัดที่สร้างขึ้นเพื่อให้เป็นศูนย์การศึกษาและปฏิบัติธรรมทางพุทธศาสนา ดำเนินการสร้างวัดขึ้นโดยคณะกรรมการมูลนิธิการศึกษาพระอภิธรรม มอบหมายให้นายเทียม อุ่มบางตลาด รับดำเนินการขออนุญาตสร้างวัด เดิมได้รับการบริจาคที่ดินให้สร้างวัดเนื้อที่ 4 ไร่ จากนายประสิทธิ์ นายเฉลียว และนายสมบัติ ทองแจ้ง และชาวบ้านบริจาคเงินซื้อเพิ่มเติมอีก 3 ไร่ 1 งาน ได้รับอนุญาตให้สร้างวัดเมื่อวันที่ 22 พฤศจิกายน พ.ศ. 2520 กระทรวงศึกษาธิการประกาศตั้งเป็นวัดโดยถูกต้องตามกฎหมายเมื่อวันที่ 26 มิถุนายน พ.ศ. 2521 ตั้งชื่อวัดว่า "วัดเจริญธรรมาราม" ซึ่งสะท้อนความหมายตรงวัตถุประสงค์การสร้างวัด คือ "วัดที่ให้การศึกษาพระธรรมวินัยเจริญยิ่งขึ้น" วัดได้รับพระราชทานวิสุง
ร้างวัด คือ "วัดที่ให้การศึกษาพระธรรมวินัยเจริญยิ่งขึ้น" วัดได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2525 เขตวิสุงคามสีมากว้าง 10 เมตร ยาว 20 เมตร ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2515 ก่อนที่จะประกาศตั้งวัด
พื้นที่ตั้งวัดเป็นที่ราบลุ่มท่ามกลางทุ่งนา ทางวัดได้ถมที่ให้สูงขึ้นตามลำดับตลอดมา มีถนนซึ่งแยกมาจากถนนพหลโยธินเข้าถึงวัด อาคารเสนาสนะมีอุโบสถกว้าง 4 เมตร ยาว 9 เมตร สร้างเมื่อ พ.ศ. 2519 เป็นอาคารไม้พออาศัยทำสังฆกรรมได้ ปัจจุบันมีอุโบสถหลังใหม่สร้างเมื่อ พ.ศ. 2532 กุฏิสงฆ์จำนวน 11 หลังซึ่งมีทั้งอาคารคอนกรีต อาคารครึ่งตึกครึ่งไม้ และอาคารไม้ทั้งหลัง ศาลาการเปรียญ และอาคารเรียนพระปรัยัติธรรม ปูชนียวัตถุมีพระประธานปางพุทธกวัก นามว่า เอหิภิกขุ

อ้างอิง
วัดตะกล่ำ
วัดตะกล่ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองบอน เขตประเวศ กรุงเทพมหานคร ที่ดินตั้งวัดมีเนื้อที่ 15 ไร่ ปัจจุบันพระครูสุวัชรธีรคุณ (สิทธิศักดิ์ ฐิตสกฺโข) ดำรงตำแหน่งเจ้าอาวาส
วัดตะกล่ำสร้างขึ้นเมื่อ พ.ศ. 2395 โดยคุณยายบุญรอดและคุณยายสว่าง สองแม่ลูก เป็นผู้ริเริ่มสร้างวัดบนที่นาที่ได้รับมรดกตกทอดมาจากคุณตากล่ำ (สามีของคุณยายบุญรอด) และได้ตั้งชื่อวัดว่า วัดตากล่ำ เพื่อเป็นเกียรติอนุสรณ์แก่เจ้าของที่ดินเดิม แต่ต่อมาทางการได้ออกโฉนดที่ดินโดยสะกดชื่อว่า "วัดตะกล่ำ" จึงใช้ชื่อนี้มาจนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2530 ต่อมาได้มีการซ่อมแซมอุโบสถหลังใหม่และได้เชิญจอมพล ป. พิบูลสงคราม มาทำพิธียกช่อฟ้าอุโบสถเมื่อ พ.ศ. 2500 วัดได้ให้ทางราชการสร้างโรงเรียนระดับประถมศึกษาในที่ดินวัด คือ โรงเรียนวัดตะกล่ำ มีเนื้อที่ 4 ไร่ 2 งาน
ภายในวัดตะกล่ำมีอาคารเสนาสนะดังนี้ อุโบสถกว้าง 9 เมตร ยาว 27.4 เมตร ศาลาการเปรียญกว้าง 18 เมตร ยาว 44 เมตร กุฏิสงฆ์จำนวน 31 หลัง เป็นอาคารไม้ 27 หลัง อาคารครึ่งตึกครึ่งไม้ 2 หลัง และอาคารตึก 2 หลัง และยังมีหอระฆัง หอไตร ฌาปนสถาน และสุสาน

รายนามเจ้าอาวาส
* หลวงพ่อเพ็ง
* พระครูสุวรรณสุนทร (ทอง อิทโก)
* พระครูญาณวิรัช (มานพ สญาโณ) 
* พระครูสุวัชรธีรคุณ (สิทธิศักดิ์ ฐิตสกฺโข)

อ้างอิง
วัดไตรรัตนาราม (กรุงเทพมหานคร)
วัดไตรรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอนุสาวรีย์ เขตบางเขน กรุงเทพมหานคร วัดมีเนื้อที่ 10 ไร่ 43 ตารางวา อาณาเขตของวัดทิศเหนือจรดลำรางข้างวัดไตรรัตนาราม ทิศตะวันออกจรดคลองไผ่เขียว ทิศใต้จรดคลองสามขา และทิศตะวันตกจรดซอยรามอินทรา 8 มีที่ธรณีสงฆ์จํานวน 1 แปลง เนื้อที่ 1 ไร่ 80 ตารางวา
วัดไตรรัตนารามเดิมมีชื่อว่า วัดสามขา สร้างเมื่อประมาณ พ.ศ. 2435 ไม่ทราบประวัติผู้สร้าง เจ้าอาวาสต่อ ๆ มาเห็นว่า ชื่อวัดสามขานั้นแม้จะตรงตามภูมิประเทศที่ตั้งวัด แต่ฟังดูไม่เป็นมงคลจึงเปลี่ยนเสียใหม่เป็น "วัดไตรรัตนาราม" วัดได้รับพระราชทานวิสุงคามสีมาเมื่อวันที่ 30 มกราคม พ.ศ. 2514 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 6 เมษายน พ.ศ. 2517 ทางด้านการศึกษา วัดได้เปิดสอนพระปริยัติธรรมตั้งแต่ พ.ศ. 2490 มีโรงเรียนสอนเด็กก่อนเกณฑ์เริ่มตั้งแต่ พ.ศ. 2518 และโรงเรียนระดับประถมศึกษาสังกัดกรุงเทพมหานคร ตั้งอยู่ในพื้นที่วัด
อาคารเสนาสนะของวัดได้แก่ อุโบสถ กว้าง 6 เมตร ยาว 12 เมตร สร้างเมื่อ พ.ศ. 2517 แทนหลังเก่า กุฏิสงฆ์ จำนวน 21 หลัง เป็นอาคารทรงหลังใต้ถุนโปร่ง 20 หลัง และอาคารคอนกรีต 1 หลัง หอสวดมนต์อาคารไม้ทรงไทย และศาลาการเปรียญอาคารไม้ทรงไทย ปูชนียวัตถุมีพระประธานสมัยสุโขทัยอัญเชิญมาจากอุโบสถหลังเก่าที่มีมาพร้อมกับวัด

รายนามเจ้าอาวาส
* พระอาจารย์อ่อน
* พระอาจารย์จอน
* พระอาจารย์ลอย
* พระอาจารย์ฝน
* พระอาจารย์คง
* พระอาจารย์เที่ยง
* พระอาจารย์สด
* พระอาจารย์สาย
* พระอาจารย์วงศ์
* พระอาจารยชั้น
* พระครูรัตนาภิรักษ์ (ประวิทย์)

อ้างอิง
วัดจินดิตวิหาร
วัดจินดิตวิหาร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทรายกองดิน เขตคลองสามวา กรุงเทพมหานคร อาณาเขตทางทิศตะวันออกจรดลำรางบ่อหินแก้ว

ในปี พ.ศ. 2517 หม่อมหลวงจินดิต สนิทวงศ์ ณ อยุยา ได้มอบที่ดิน 5 ไร่ 3 งาน ผ่านทนายความน่วม นันทวิชัย ให้เป็นผู้ดำเนินการสร้างวัด ต่อมาทนายความน่วมมีจิตศรัทธาถวายที่ดินเพิ่มขึ้นอีก 7 ไร่ 23 ตารางวา รวมทั้งหมดเป็น 12 ไร่ 3 งาน 23 ตารางวา กระทรวงศึกษาธิการประกาศตั้งขึ้นเป็นวัดเมื่อวันที่ 15 ตุลาคม พ.ศ. 2539
พระครูสังฆรักษ์สมบุญ จันทสาโร เข้ามาดูแลวัดอย่างไม่เป็นทางการเมื่อวันที่ 2 มิถุนายน พ.ศ. 2547 วัดในช่วงนั้นมีสภาพทรุดโทรม โบสถ์มีแต่เสา หญ้ารกร้าง ท่านจึงดำเนินการบูรณะวัดและได้รับตำแหน่งรักษาการเจ้าอาวาสอย่างเป็นทางการเมื่อวันที่ 16 สิงหาคม พ.ศ. 2551

อาคารเสนาสนะในวัดได้แก่ อุโบสถ 2 ชั้น ชั้นล่างเป็นศาลาการเปรียญและหอสวดมนต์ ศาลาเฉลิมพระเกียรติ 60 พรรษา วิหารหลวงพ่อขาว หอระฆัง ภายในวัดยังมีโรงเรียนปริยัติธรรมและสถานีอนามัยประจำหมู่บ้าน

รายนามเจ้าอาวาส
* พระอาจารย์สุวิทย์ กตปุญโญ 
* พระครูสังฆรักษ์สมบุญ จันทสาโร

อ้างอิง
วัดป่ามหาไชย
วัดป่ามหาไชย เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านอ้อมโรงหีบ ตำบลบ้านเกาะ อำเภอเมืองสมุทรสาคร จังหวัดสมุทรสาคร เป็นวัดปฏิบัติสายหลวงปู่มั่น ภูริทตฺโต ฉันมื้อเดียวตามแบบอย่างพระกรรมฐานหรือพระป่าทั่วไป ที่ดินตั้งวัดมีเนื้อที่ 19 ไร่ ปัจจุบันพระครูสิริสุตวราภรณ์ (พระมหาประกอบ ธมฺมชีโว) เป็นเจ้าอาวาส
วัดป่ามหาไชยตั้งเมื่อวันที่ 30 สิงหาคม พ.ศ. 2536 ผู้บริจาคที่ดินให้สร้างวัดคือนายบุญธรรมกับนางอำไพ ทองทิอัมพร และนางปทุม อนงค์พงษ์พันธ์ ผู้ดำเนินการก่อสร้างวัดคือพระมหาประกอบ ธมฺมชีโว ได้ชักชวนชาวบ้านอ้อมโรงหีบร่วมกันบริจาคทรัพย์เพื่อสร้างเสนาสนะสำหรับเป็นที่พักสงฆ์และบำเพ็ญกุศล เมื่อ พ.ศ. 2555 วัดป่ามหาไชยได้รับการจัดตั้งเป็นสำนักปฏิบัติธรรมประจำจังหวัดสมุทรสาคร (ธรรมยุต) แห่งที่ 1
อาคารเสนาสนะประกอบด้วยอุโบสถ กว้าง 19 เมตร ยาว 58 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 29 เมตร สร้างเมื่อ พ.ศ. 2533 เป็นอาคารไม้ กุฏิสงฆ์จำนวน 19 หลัง เป็นอาคารไม้ อาคารเสนาสนะอื่น ๆ ได้แก่ หอระฆัง 1 หลัง และศาลากรรมฐาน 1 หลัง ปูชนียวัตถุสำคัญคือ พระประธานประจำอุโบสถ 1 องค์ พร้อมพระโมคคัลลานะและพระสารีบุตร

วัดมีงานประเพณีผ้าป่า 12 เมษา ซึ่งถือกำเนิดขึ้นเป็นครั้งแรกเมื่อ พ.ศ. 2555

อ้างอิง
วัดสายไหม
วัดสายไหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลคูคต อำเภอลำลูกกา จังหวัดปทุมธานี ที่ดินตั้งวัดมีเนื้อที่ 14 ไร่ 1 งาน 99 ตารางวา ส่วนที่ธรณีสงฆ์มีเนื้อที่ 30 ไร่
วัดสายไหมสร้างเมื่อ พ.ศ. 2441 ผู้ถวายที่ดินสร้างวัดคือหม่อมราชวงศ์หญิงน้อยและหม่อมหลวงนุ่ม มอบที่ดินให้จำนวน 7 ไร่ 35 ตารางวา ต่อมาในปี พ.ศ. 2514 ทางวัดได้จัดซื้อที่ดินเพื่อขยายขอบเขตวัดออกไปอีก 7 ไร่ 12 ตารางวา ได้รับพระราชทานวิสุงคามสีมาเมื่อวันที 8 กันยายน พ.ศ. 2498 เขตวิสุงคามสีมากว้าง 24 เมตร ยาว 36 เมตร ได้ดำเนินการผูกพัทธสีมาเมื่อวันที 7 มีนาคม พ.ศ. 2498 ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2482 แผนกบาลีเริ่มมาตั้งแต่ พ.ศ. 2518 นอกจากนี้วัดยังเคยให้โรงเรียนสายไหม (ทัสนารมย์อนุสรณ์) ทำการสอนภายในวัด และยังจัดหาเงินทุนจัดตั้งเป็นทุนมูลนิธิประจำโรงเรียนเพื่อช่วยเหลือคนยากจน
พื้นที่ตั้งวัดเป็นที่ราบลุ่มแวดล้อมด้วยที่นาริมถนนคลองหกวาสายล่าง เสนาสนะภายในวัด ได้แก่ อุโบสถ กว้าง 7.50 เมตร ยาว 22 เมตร สร้างเมื่อ พ.ศ. 2508 ภายในประดิษฐานพระประธาน เป็นพระพุทธชินราชจำลอง หน้าตักกว้าง 3 ศอก และรูปหล่อพระอธิการญัติ อุตตโม อดีตเจ้าอาวาสรูปแรก วิหารหลวงปู่ญัติ อุตตโม สร้างเมื่อ พ.ศ. 2533 หอสวดมนต์ กว้าง 14 เมตร ยาว 31.5 เมตร สร้างเมื่อ พ.ศ. 2533 กุฏิสงฆ์ จำนวน 11 หลัง ส่วนมากเป็นอาคารไม้ทรงไทยโบราณ สร้างเมื่อ พ.ศ. 2541 ศาลาการเปรียญ กว้าง 18 เมตร ยาว 26 เมตร
รายนามเจ้าอาวาส
* พระอธิการญัติ อุตตโม (พ.ศ. 2441–2482)
* พระสมุห์สว่าง รตนโชโต (พ.ศ. 2482–2510)
* พระครูโสภณสารวิสุทธิ์ (พ.ศ. 2510–2530)
* พระสุนทรศีลาจาร (ทองใบ เตชปญฺโญ) (พ.ศ. 2530–2551)
* พระปลัดแขม วชิโก รก. (พ.ศ. 2551–2552)
* พระครูโสภณภัทรเวทย์ (อิทธิพล ปธานิโก) (พ.ศ. 2553–ปัจจุบัน)

อ้างอิง
วัดบางแขม
วัดบางแขม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านศีรษะคู้ ตำบลบางแขม อำเภอเมืองนครปฐม จังหวัดนครปฐม มีคลองบางแขมไหลผ่านพื้นที่วัดทั้งทางด้านทิศตะวันตกและด้านทิศใต้ ส่วนด้านทิศตะวันออกเป็นโรงเรียนวัดบางแขม

วัดบางแขมตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
ภายในวัดประกอบไปด้วยอุโบสถจำนวน 3 หลัง อุโบสถเก่าหลังแรกเป็นอุโบสถขนาดเล็กจำนวน 5 ห้อง มีประตูทางเข้าด้านหน้าและด้านหลังด้านละ 1 ช่อง มีพาไลยื่นออกมาด้านหน้า คันทวยเป็นรูปนาคยื่นรับชายคาโดยรอบ หน้าบันปั้นปูนเป็นรูปต้นไม้และใบไม้ สร้างขึ้นในสมัยรัตนโกสินทร์ตอนต้น อุโบสถหลังนี้ได้รับการซ่อมแซมแล้วโดยทางวัดและชุมชน ส่วนอุโบสถหลังที่สองเป็นอุโบสถที่มีขนาดใหญ่กว่า โครงสร้างเป็นคอนกรีตเสริมเหล็ก มีระเบียงโดยรอบและเสาภายนอกรองรับชายคาโดยรอบ เครื่องหลังเป็นไม้มุงกระเบื้องเคลือบสี ส่วนหลังคาซ้อนกัน 3 ชั้น ประกอบด้วยช่อฟ้า ใบระกา ลำยอง นาคสะดุ้ง หางหงส์ หน้าบันประดิษฐานพระพุทธรูปอิริยาบถพนมมือภายในซุ้มเรือนแก้ว แวดล้อมด้วยลายพรรณพฤกษา อุโบสถหลังนี้อยู่
ุทธรูปอิริยาบถพนมมือภายในซุ้มเรือนแก้ว แวดล้อมด้วยลายพรรณพฤกษา อุโบสถหลังนี้อยู่ในสภาพชำรุด เหล็กโครงสร้างเป็นสนิมระเบิดเนื้อปูนออกมา เครื่องหลังคาก็อยู่ในสภาพทรุดโทรม ทำให้ทางวัดและชุมชนได้ดำเนินการก่อสร้างอุโบสถหลังใหม่ซึ่งดูจะมีขนาดใหญ่กว่าหลังที่สองนี้
เจดีย์รายตั้งอยู่ด้านหน้าอุโบสถหลังที่ 1 มีลักษณะเป็นเจดีย์ทรงระฆังเหลี่ยมย่อมุมไม้สิบสอง ตั้งอยู่บนชุดฐานบัวซ้อนกัน 3 ชั้น บนฐานเขียงยกสูง ส่วนประกอบด้วยบัลลังก์ ปลียอด และหยดน้ำค้าง

วัดบางแขมได้พบกรุพระเครื่องใต้ฐานพระประธานในอุโบสถหลังเก่า อายุร่วม 100 ปี โดยพบพระเนื้อดินหลายพิมพ์หลายองค์และยังพบพระบูชาสมัยรัตนโกสินทร์ทั้งพิมพ์นั่งและยืน

อ้างอิง
วัดจรเข้ใหญ่
วัดจรเข้ใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านคลองบางฉมาน ตำบลศีรษะจรเข้ใหญ่ อำเภอบางเสาธง จังหวัดสมุทรปราการ ที่ดินที่ตั้งวัดมีเนื้อที่ 21 ไร่ 1 งาน 72 ตารางวา ที่ธรณีสงฆ์มีจำนวน 4 แปลง เนื้อที่ 37 ไร่ 1 งาน 6 ตารางวา
วัดจรเข้ใหญ่ตั้งเป็นวัดเมื่อ พ.ศ. 2434 โดยนายคง ร่วมกับทายก ก่อสร้างอุโบสถ วัดได้รับพระราชทานวิสุงคามสีมาเมื่อวันที่ 8 ธันวาคม พ.ศ. 2434 ชุมชนบ้านใหญ่ซึ่งเป็นชุมชนขนาดใหญ่ในตำบลศีรษะจรเข้ใหญ่ได้ร่วมกันพัฒนาวัดมาอย่างต่อเนื่อง แต่เนื่องจากอุโบสถเก่ามีขนาดเล็ก ไม่สามารถรองรับญาติโยมที่มาร่วมพิธีกรรมทางศาสนาได้ อีกทั้งยังมีสภาพทรุดโทรม พระครูพิพัฒน์สมุทรธาดา (หลวงพ่อภักดิ์) เจ้าอาวาส จึงบอกบุญเชิญชวนญาติโยมผู้มีจิตศรัทธาให้ร่วมกันก่อสร้างอุโบสถหลังใหม่ และได้จัดงานปิดทองฝังลูกนิมิตผูกพัทธสีมาเมื่อวันที่ 28 มกราคม ถึงวันที่ 5 กุมภาพันธ์ พ.ศ. 2549
อาคารเสนาสนะได้แก่ อุโบสถหลังเก่า กว้าง 7 เมตร ยาว 15 เมตร ลักษณะทรงไทย เป็นอาคารครึ่งตึกครึ่งไม้ กุฏิสงฆ์ จำนวน 10 หลัง ส่วนใหญ่เป็นอาคารครึ่งตึกครึ่งไม้ และศาลาการเปรียญ เป็นอาคารไม้ สร้างเมื่อ พ.ศ. 2485

รายนามเจ้าอาวาส
* พระอธิการเผือก
* พระอธิการแจ้
* พระอธิการปลั่ง
* พระอธิการตุ๋ย
* พระอธิการเหลือ
* พระอธิการขาบ
* พระอธิการบุญ
* พระครูสุตาภินันท์ (พระอาจารย์ชื่น)
* พระครูพิพัฒน์สมุทรธาดา ปวิชฺ โช
* พระครูวิบูลปัญญากร

อ้างอิง
วัดสามง่าม (จังหวัดนนทบุรี)
วัดสามง่าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านสามแยก ตำบลลำโพ อำเภอบางบัวทอง จังหวัดนนทบุรี

ประวัติ
เมื่อประมาณ พ.ศ. 2450 มีราษฎรเข้ามาจับจองบุกเบิกที่ดินเพื่อทำนาบริเวณคลองลำโพและคลองลากค้อน และได้ช่วยกันสร้างวัดขึ้น แต่เนื่องจากในขณะนั้นยังเป็นชุมชนเล็ก ประกอบกับบริเวณคลองลำโพมีวัดอยู่ไม่ไกลจากวัดที่สร้างขึ้นใหม่นี้ คือ วัดหนองกล่ำ (วัดศรีเขตนันทาราม) และวัดลำโพ วัดที่สร้างขึ้นใหม่จึงมีผู้คนในชุมชนใกล้วัดไม่มาก ต่อมาไม่มีพระภิกษุมาประจำอยู่ที่วัดจึงกลายเป็นวัดร้างไป
ต่อมาใน พ.ศ. 2535 คณะสงฆ์อำเภอบางบัวทองโดยพระปรีชานนทโมลีร่วมกับเจ้าคณะจังหวัดนนทบุรีได้ส่งพระปลัดไวพจน์ กตปุญฺโญ (พระครูวิสาลสรคุณ) มาพัฒนาวัดร้างนี้แล้วยกขึ้นเป็นวัดที่มีพระภิกษุอยู่จำพรรษา มีนามว่า "วัดสามง่าม" ตามลักษณะที่ตั้งวัดที่เป็นสามแยกทางน้ำ มีคลองลำโพทางทิศตะวันออกและคลองลากค้อนทางทิศตะวันตกมาบรรจบกันทางทิศเหนือของวัด
อาคารเสนาสนะ
อุโบสถสร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2544 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์เป็นอาคารครึ่งตึกครึ่งไม้และอาคารคอนกรีตเสริมเหล็ก ศาลาอเนกประสงค์สร้างเมื่อ พ.ศ. 2549 เป็นอาคารคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางมารวิชัย สร้างเมื่อ พ.ศ. 2539 พระประธานประจำศาลาการเปรียญปางมารวิชัย สร้างเมื่อ พ.ศ. 2540 ด้านทิศเหนือของวัดซึ่งติดกับคลองลากค้อนและสะพานข้ามคลองลากค้อนเป็นที่ประดิษฐานพระพุทธรูปปางลีลาอยู่บนฐานประทักษิณ
หอระฆังเป็นอาคาร 2 ชั้น หลังคามียอดทรงมณฑปจัตุรมุข หน้าบันมุขเป็นรูปเทพนมและเทวดากำลังร่ายรำ ด้านทิศตะวันตกของวัดเป็นที่ตั้งของศาลาปฏิบัติวิปัสสนากรรมฐาน

อ้างอิง
รายากับมังกรตัวสุดท้าย
รายากับมังกรตัวสุดท้าย ( ) เป็นภาพยนตร์แอนิเมชันแนวแฟนตาซีผจญภัยสัญชาติอเมริกันที่ผลิตโดยวอลต์ดิสนีย์พิกเชอส์และวอลต์ดิสนีย์แอนิเมชันสตูดิโอส์ จัดจำหน่ายโดยวอลต์ดิสนีย์สตูดิโอส์โมชันพิกเชอส์ โดยเป็นภาพยนตร์ลำดับที่ 59 ที่สร้างโดยสตูดิโอนี้ กำกับโดยดอน ฮอลล์และคาร์ลอส โลเปซ เอสตราดา โดยมีพอล บริกส์ และจอห์น ริปา ร่วมกำกับ อำนวยการสร้างโดยออสแนต ชูเรอร์และปีเตอร์ เดล เวโค เขียนบทโดยฉุย เหงียน และอะเดล ลิม และดนตรีประกอบแต่งโดยเจมส์ นิวตัน โฮเวิร์ด ภาพยนตร์เรื่องนี้มีนักแสดงชาวอเมริกันเชื้อสายเอเชียเกือบทั้งหมดรวมถึงเสียงพากย์ของเคลลี่ มารี ทราน ในบทรายา และอควาฟินา ในบทซีซู มังกรตัวสุดท้าย พร้อมด้วยเจมมา ชาน, แดเนียล แด คิม, ฉวนดรา โอห์, เบเนดิ
ในบทซีซู มังกรตัวสุดท้าย พร้อมด้วยเจมมา ชาน, แดเนียล แด คิม, ฉวนดรา โอห์, เบเนดิกต์ หว่อง, ไอแซค หวัง, ธาเลีย ทราน และอลัน ทูดิก
รายากับมังกรตัวสุดท้าย มีกำหนดเข้าฉายในประเทศไทยในวันที่ 4 มีนาคม พ.ศ. 2564 และในสหรัฐในวันที่ 5 มีนาคม พ.ศ. 2564 นอกจากนี้ภาพยนตร์เรื่องนี้จะเข้าฉายพร้อมกันในดิสนีย์+ ด้วยพรีเมียร์แอคเซส จากผลกระทบของการระบาดทั่วของโควิด-19 ที่มีต่อโรงภาพยนตร์ทั่วสหรัฐซึ่งหลายแห่งยังคงปิดอยู่
นักพากย์
{| class="wikitable" style="text-align:center"
! rowspan="2" |ชื่อ
! colspan="2" |พากย์
|-
!อังกฤษ
!ไทย
|-
|รายา (Raya)
|เคลลี่ มารี ทราน (Kelly Marie Tran)
|อุรัสยา เสปอร์บันด์ 
|-
|ชิซู (Sisu)
|อควาฟินา (Awkwafina)
|พิมพิดา พิทักษ์สงคราม
|-
|นามาริ (Namaari)
|เจมม่า ชาน (Gemma Chan)
|นพวรรณ เหมะบุตร
|-
|หัวหน้าเบญจา (Chief Benja)
|แดเนียล แด คิม (Daniel Dae Kim)
|วีรุฬห์วิชญ์ ถีรสุวรรณ
|-
|วีรนา (Viranaa)
|แซนดรา โอห์ (Sandra Oh)
|ณัฐฐา หึรัญสถิตย์
|-
|ทอง (Tong)
|เบเนดิคท์ หว่อง (Benedict Wong)
|อรรคพล วิมลพัชร
|-
|บุญ (Boun)
|ไอแซค วัง (Izaac Wang)
|ฐานวัฒน์ กีรติเสวี
|-
|เจ้าหนูน้อย (Little Noi)
|ทาเลีย ทราน (Thalia Tran)
|ADELL
านวัฒน์ กีรติเสวี
|-
|เจ้าหนูน้อย (Little Noi)
|ทาเลีย ทราน (Thalia Tran)
|ADELLIN CHETAIL
|-
|ตุ๊ก ตุ๊ก (Tuk Tuk)
|อลัน ทูดิค (Alan Tudyk)
|BRUNO MAGNE
|-
|แดง ฮู (Dang Hu)
|ลูซิล ซุง (Lucille Soong)
|จรัสกร ทิพย์ศรี
|-
|หัวหน้าหญิงแห่งดินแดนปลายหาง (the chieftess of the Tail land)
|แพตตี แฮร์ริสัน (Patti Harrison)
|ลักขณา นาคศีริ
|-
|หัวหน้าชายแห่งดินแดนสันหลัง (the chief of the Spine land)
|รอสส์ บัตเลอร์ (Ross Butler)
|วัทธ์ดนัย ศรีเพ็ชร์
|}
วัดทองสุทธาราม
วัดทองสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร ปัจจุบันพระครูสุวรรณวัชรรังษี(สงวน ทินฺนโชโต) ดำรงตำแหน่งเจ้าอาวาส
วัดทองสุทธารามเดิมมีชื่อว่า วัดทองกลางทุ่ง หรือ วัดทอง สร้างขึ้นเมื่อประมาณ พ.ศ. 2315 ในสมัยกรุงธนบุรี ไม่ทราบชื่อและประวัติผู้สร้าง ต่อมาได้เปลี่ยนชื่อเป็น วัดทองมหาเจริญ และเปลี่ยนชื่อเป็น "วัดทองสุทธาราม" เมื่อ พ.ศ. 2483 วัดนี้ได้รับพระราชทานวิสุงคามสีมาเมื่อ พ.ศ. 2330 ในสมัยรัตนโกสินทร์ตอนต้น วัดเปิดสอนโรงเรียนพระปริยัติธรรมตั้งแต่ พ.ศ. 2389 และให้ทางราชการตั้งโรงเรียนระดับประถมศึกษาสังกัดกรุงเทพมหานคร ในเนื้อที่ประมาณ 4 ไร่เศษ และโรงเรียนระดับมัธยมศึกษาสังกัดสำนักงานคณะกรรมการการศึกษาขั้นพื้นฐาน ในเนื้อที่ประมาณ 5 ไร่เศษ
เสนาสนะต่าง ๆ ในวัดได้แก่ พระอุโบสถทรงจีน มีลักษณะเรือสำเภา กว้าง 8 เมตร ยาว 16 เมตร คาดว่าสร้างขึ้นในสมัยกรุงธนบุรีตอนต้น ต่อมาได้ทำการดัดแปลงทำช่อฟ้าขึ้นมา ศาลาธรรมสังเวช 6 หลัง อาคารพระปริยัติธรรม 2 ชั้น 1 หลัง ชั้นบนใช้เป็นห้องเรียน ชั้นล่างจัดเป็นห้องสมุดของวัด มีสังเวชนียสถาน 4 แห่ง ได้แก่ สถานที่ประสูติ ตรัสรู้ แสดงธรรมจักร และปรินิพพาน สร้างเมื่อ พ.ศ. 2522 โดยปู่เปรื่อง สังข์แก้ว ด้วยเงิน 80,000 บาท และกุฏิสงฆ์ 25 หลัง

รายนามเจ้าอาวาส
* หลวงปู่กรุด
* หลวงปู่กร่ำ
* หลวงปู่อินทร์
* หลวงปู่หงษ์ กิตติสาโร (ดำขลับ)
* พระครูสุวรรณสุทธารมย์ (ยั้ง ปสนฺโน ชูพลสัตย์)
* พระครูสุวรรณวัชรรังษี (สงวน ทินฺนโชโต)

อ้างอิง
วัดบัวแก้วศรัทธาธรรม
วัดบัวแก้วศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทรายกองดิน เขตคลองสามวา กรุงเทพมหานคร มีที่ดินตั้งวัดเนื้อที่ 13 ไร่ และมีที่ธรณีสงฆ์ 1 แปลง มีเนื้อที่ทั้งสิ้น 12 ไร่ 2 งาน 60 ตารางวา
แต่เดิมนั้น หลวงภูมิ รัตนมังคละ ได้ถวายที่ดินและสร้างวัดเมื่อประมาณ พ.ศ. 2422 แล้วขนานนามวัดว่า "วัดบัวแก้วศรัทธาธรรม" โดยนำเอานามบิดามารดาต่อเติมเป็นนามวัด (บิดาชื่อว่า "แก้ว" มารดาชื่อว่า "บัว") แต่ชาวบ้านบางคนเรียกว่า วัดคลองหนึ่ง เพราะตั้งอยู่ริมคลองที่หนึ่งนับจากที่ตั้งอำเภอมีนบุรีมาทางเหนือ วัดได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2434 และคงทำพิธีผูกพัทธสีมาในปีเดียวกัน ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2415 และได้ให้ทางราชการเปิดโรงเรียนระดับประถมศึกษาภายในพื้นทีวัด เนื้อที่ประมาณ 4 ไร่ 3 งาน วัดได้รับพระราชทานวิสุงคามสีมาครั้งหลังเมื่อวันที่ 22 มกราคม พ.ศ. 2550
อาคารเสนาสนะสำคัญในวัดได้แก่ อุโบสถ กว้าง 10 เมตร ยาว 15 เมตร สร้างเมื่อ พ.ศ. 2434 ลักษณะเป็นโบสถ์โรงช้าง ไม่มีใบระกา มีจิตรกรรมฝาผนัง ภาพวาดเป็นเมืองมนุษย์และเมืองสวรรค์ กุฏิสงฆ์ จำนวน 13 หลัง เป็นทรงไทยสลับกับทรงปั้นหยา ศาลาการเปรียญ กว้าง 14 เมตร ยาว 19 เมตร เป็นศาลาทรงไทยไม่มีช่อฟ้าใบระกา และหอสวดมนต์ เป็นทรงปั้นหยา สร้างเมื่อ พ.ศ. 2500 ปูชนียวัตถุสำคัญได้แก่ พระพุทธรูปทรงเครื่องปางห้ามญาติ สูง 2 เมตร 1 องค์

รายนามเจ้าอาวาส
* หลวงพ่อแก่
* พระครูมีนนครธรรมภาณ
* พระอาจารย์กรุต
* พระอาจารย์เป้า
* พระครูวิทยานุวัตร์
* พระโสภณ โสภณสีโล
* พระครูรัตนปทุมากร
* พระครูอาทรปทุมกิจ

อ้างอิง
วัดพรหมรังษี (เขตบางขุนเทียน)
วัดพรหมรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร มีที่ดินตั้งวัด 14 ไร่ อาณาเขตทิศเหนือยาวประมาณ 5 เส้น ทิศตะวันออกยาว 3 เส้น ทิศใต้ยาว 1 เส้น 15 วา และทิศตะวันตกยาว 3 เส้น
วัดพรหมรังษีได้รับอนุญาตให้สร้างวัดเมื่อวันที่ 15 กรกฎาคม พ.ศ. 2519 โดยนายเชื่อมและนางหุ่น เหมือนวัดไทร เป็นผู้ถวายที่ดินและดำเนินการสร้างวัด กระทรวงศึกษาธิการประกาศตั้งเป็นวัดที่ถูกต้องตามกฎหมายเมื่อวันที่ 26 ตุลาคม พ.ศ. 2520 เนื่องจากวัดตั้งอยู่ที่บ้านพรมแดนซึ่งเป็นเขตติดต่อระหว่างกรุงเทพมหานครกับจังหวัดสมุทรสาครจึงได้นำส่วนหนึ่งของชื่อหมู่บ้านดังกล่าวมารวมในชื่อวัด วัดได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2522 เขตวิสุงคามสีมากว้าง 20 เมตร ยาว 40 เมตร วัดได้รับพระราชทานวิสุงคามสีมาครั้งหลังเมื่อวันที่ 12 พฤศจิกายน พ.ศ. 2553
พื้นที่ตั้งวัดเป็นที่ราบลุ่ม อาคารเสนาสนะมีกุฏิสงฆ์จำนวน 5 หลัง เป็นอาคารไม้ 4 หลัง และอาคารครึ่งตึกครึ่งไม้ 1 หลัง วิหารกว้าง 16 เมตร ยาว 36 เมตร เป็นอาคารไม้ ทางวัดยังได้จัดสร้างองค์ท้าวเวสสุวรรณโณ (เทพเจ้าไฉ่ซิงเอี๊ย) ปางท้าวจตุโลกบาล สูง 5.70 เมตร 1 องค์ (รวมฐาน) 4 เศียร พร้อมกับองค์ทวารบาล (ยักษ์รักษาประตูวัด) 2 องค์ สูง 2.90 เมตร (รวมฐาน) ประดิษฐานหน้าซุ้มประตู

อ้างอิง
วัดโคธาราม
วัดโคธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านท้ายวัด ตำบลบางเพรียง อำเภอบางบ่อ จังหวัดสมุทรปราการ มีที่ดินที่ตั้งวัด 26 ไร่ 3 งาน 71 ตารางวา

วัดโคธารามสร้างขึ้นเมื่อประมาณ พ.ศ. 2300 เดิมมีชื่อว่า วัดบางเหี้ย ต่อมาทางกรมชลประทานได้มาสร้างเขื่อนกั้นน้ำเค็มขึ้นทางด้านใต้ของวัด ทำให้วัดอยู่ตอนใน จึงมีชื่อว่า วัดบางเหี้ยใน ต่อมาในสมัยที่จอมพล ป. พิบูลสงคราม เป็นนายกรัฐมนตรี หรือในสมัยของพระครูประภากรวิมล (หลวงพ่อแป้น) เป็นเจ้าอาวาส ได้มีการเปลี่ยนชื่อเสียใหม่เป็น "วัดโคธาราม" โดยยังคงความหมายเดิม วัดได้รับพระราชทานวิสุงคามสีมาครั้งหลังเมื่อวันที่ 16 ธันวาคม พ.ศ. 2554
อาคารและเสนาสนะได้แก่ อุโบสถ กว้าง 30 เมตร ยาว 72 เมตร สร้างเมื่อ พ.ศ. 2325 ภายในประดิษฐานพระประธาน เป็นพระพุทธรูปแบบพระพุทธชินราช หน้าตักกว้าง 2 ศอกเศษ กุฏิสงฆ์ จำนวน 11 หลัง ส่วนใหญ่เป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2499 ศาลาการเปรียญ สร้างเมื่อ พ.ศ. 2525 วิหาร และเจดีย์ 1 องค์
รายนามเจ้าอาวาส
การบริหาร และการปกครองมีเจ้าอาวาสเท่าที่สามารถสืบค้นได้
# พระอธิการเฉย 2456–2460 
# พระอธิการท่วม 2460–2464
# พระอธิการลิ 2464–2475
# พระอธิการเส็ง 2475–2494
# พระครูประภากรวิมล (หลวงพ่อแป้น) 2494–2518
# พระมหาไพโรจน์ ฐิตปุญโญ 2520–2526
# เจ้าอธิการอเนก สนุติกโร 2529–2545
# พระครูสมุห์มาโนช สิริสุวณโณ 2546–2562
# พระปลัดชาตรี สิริมงคโล 2562–ปัจจุบัน

อ้างอิง
วัดแดงธรรมชาติ
วัดแดงธรรมชาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 1 บ้านวัดแดง ตำบลไทรม้า อำเภอเมืองนนทบุรี จังหวัดนนทบุรี

วัดแดงธรรมชาติสร้างขึ้นเมื่อ พ.ศ. 2400 แต่เดิมชาวบ้านนำวัวแดงมาเลี้ยงในบริเวณวัด จึงเรียกชื่อวัดว่า วัดวัวแดง ต่อมาคำว่า "วัว" ในชื่อวัดหายไปกลายเป็น วัดแดง แต่ชื่อไปซ้ำกับวัดอีกแห่งหนึ่งซึ่งภายหลังเรียกว่าวัดแดงประชาราษฎร์ ส่วนชื่อวัดแห่งนี้ไม่ปรากฏว่าผู้ใดเติมคำว่า "ธรรมชาติ" และเติมไปเมื่อใด วัดได้รับพระราชทานวิสุงคามสีมาเมื่อวันที่ 18 มีนาคม พ.ศ. 2428
อาคารเสนาสนะได้แก่ อุโบสถ กว้าง 11 เมตร ยาว 21 เมตร ภายในพระประธานประจำอุโบสถ เป็นพระพุทธรูปปูนปั้นศิลปะสมัยอยุธยา นามว่า หลวงพ่อโต ปัจจุบันอุโบสถอยู่ระหว่างการบูรณะด้วยการยกอุโบสถและฐานชุกชีศิลปะงานก่อสร้างยุคกรุงเก่า สูงจากเดิมประมาณ 2 เมตร เพื่อหนีน้ำสูงกว่า 2 เมตร เมื่อปลาย พ.ศ. 2554 ศาลาการเปรียญ จำนวน 1 หลัง หอสวดมนต์ จำนวน 1 หลัง กุฏิสงฆ์ จำนวน 4 หลัง เป็นอาคารไม้ที่มีความสวยงาม ศาลาบำเพ็ญกุศล จำนวน 1 หลัง และพระเจดีย์ ส่วนปูชนียวัตถุอื่น ๆ ได้แก่ หลวงพ่อทันใจ พระปางนาคปรกใหญ่ที่สุดในนนทบุรี

อ้างอิง
วัดไทรม้าเหนือ
วัดไทรม้าเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านไทรม้าเหนือ ตำบลไทรม้า อำเภอเมืองนนทบุรี จังหวัดนนทบุรี

วัดไทรม้าเหนือสร้างเมื่อประมาณ พ.ศ. 2300 ในสมัยอยุธยาตอนปลาย ไม่ทราบนามและประวัติผู้สร้าง บริเวณใกล้เคียงยังมีวัดอีกแห่งซึ่งสร้างภายหลังและมีชื่อว่าวัดไทรม้าใต้ จึงได้เรียกวัดนี้ว่า "วัดไทรม้าเหนือ" เพื่อไม่ให้ชื่อซ้ำกัน วัดได้รับพระราชทานวิสุงคามสีมาครั้งหลังเมื่อวันที่ 23 มิถุนายน พ.ศ. 2514
อาคารเสนาสนะในวัด ได้แก่ อุโบสถ สร้างเมื่อ พ.ศ. 2525 นับเป็นหลังที่ 3 ลักษณะทรงไทย มีช่อฟ้า ใบระกา ซุ้มประตูหน้าต่างมีศิลปะลายกระหนกแบบอยุธยา ศาลาการเปรียญ สร้างเมื่อ พ.ศ. 2513 หอสวดมนต์ สร้างเมื่อ พ.ศ. 2508 กุฏิสงฆ์ เป็นอาคารไม้และครึ่งตึกทรงไทยอีก 6 หลัง บริเวณวัดมีต้นไทรขึ้นเรียงรายและแผ่กิ่งก้านปกคลุมไปทั่ว บริเวณท่าน้ำมีปลาจำนวนมากจนได้ชื่อว่า "วังมัจฉา" นักท่องเที่ยวจึงนิยมมาให้อาหารปลาและนก และนั่งพักผ่อนริมน้ำ

อ้างอิง
วัดอ้อมน้อย
วัดอ้อมน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านแถว ตำบลอ้อมน้อย อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 16 ไร่ 3 งาน อาณาเขตทั้งสี่ทิศ จดที่เอกชน มีที่ธรณีสงฆ์ จำนวน 6 แปลง เนื้อที่ 68 ไร่

ประวัติ
วัดอ้อมน้อยสร้างขึ้นในราว พ.ศ. 2410 ในสมัยพระบาทสมเด็จพระจอมเกล้าเจ้าอยู่หัว เดิมชาวบ้านเรียกว่า วัดใหม่ตาอ่วม หรือ วัดใหม่ปลายคลอง โดยอุบาสิกาฉิม เกิดเจริญ มีจิตศรัทธายกที่ดินให้ 16 ไร่ 3 งาน และอุบาสกอ่วม เกิดเจริญ เป็นผู้สร้างวัดให้โดยปลูกกุฏิขึ้น 2 ห้อง หอสวดมนต์ 1 หลัง 3 ห้อง ฝากรุด้วยกระแชงอ่อน ได้อาราธนาพระภิกษุผันมาเป็นเจ้าอาวาส ต่อมาได้สร้างอุโบสถขึ้น 1 หลัง มุงด้วยจาก ฝากรุด้วยจากเช่นกัน
จนถึงสมัยพระบาทสมเด็จพระจุลจอมเกล้าเจ้าอยู่หัว พระอธิการผันได้ข้อพระราชทานวิสุงคามสีมาเมื่อวันที่ 10 ตุลาคม พ.ศ. 2425 ได้ประกอบพิธีผูกพัทธสีมาปิดทองฝังลูกนิมิตเสร็จสมบูรณ์ วัดมีความเจริญขึ้นตามลำดับ ได้เปลี่ยนวัสดุมุงหลังคาอุโบสถมาเป็นหลังคากระเบื้อง จนกระทั่งถึงเจ้าอาวาสวัดอ้อมน้อยรูปที่ 9 คือพระอาจารย์เล้ง จนฺทสุวณฺโณ ท่านได้สร้างสาธารณูปการให้เกิดขึ้นหลายอย่าง เช่น สร้างถนนก่ออิฐถือปูน เปลี่ยนแปลงกุฏิหลังเก่าที่ชำรุดทรุดโทรมให้ดีขึ้น ทั้งยังสร้างเพิ่มขึ้นเป็น 8 หลัง สร้างโรงเรียนประชาบาลขึ้น 1 หลัง สร้างสุสานเก็บศพ สร้างศาลาการเปรียญด้วยไม้สักยาว 1 วา กว้าง 6 วา เป็นศาลาอเนกประสงค์ และอื่น ๆ
ในสมัยที่พระมหาสว่าง ญาณทีโป เป็นเจ้าอาวาส ท่านได้ดำเนินการบูรณะซ่อมแซมกุฏิสงฆ์ที่ทรุดโทรมให้ดีขึ้น สร้างกุฏิอีก 2 หลัง สร้างหอฉัน สร้างหอระฆัง มีช่อฟ้าและใบระกา ซ่อมแซมอุโบสถด้วยการฉาบปูนทั้งข้างนอกและข้างใน สร้างศาลาบำเพ็ญกุศล ขุดสระน้ำ ซ่อมแซมโรงเรียนประชาบาล และนางสาวอาบได้ถวายที่ดินเป็นธรณีสงฆ์ของวัด จำนวน 21 ไร่ 3 งาน
อาคารเสนาสนะ
อุโบสถกว้าง 15 เมตร ยาว 30 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย นามว่า หลวงพ่อเพ็ง ขนาดหน้าตักกว้าง 44 นิ้ว สูง 69 นิ้ว จีวรลายดอกพิกุล สร้างในสมัยรัตนโกสินทร์ตอนต้น ศาลาการเปรียญเป็นอาคารไม้ กุฏิสงฆ์มีจำนวน 10 หลัง เป็นอาคารครึ่งตึกครึ่งไม้ 9 หลัง และตึก 1 หลัง ศาลาบำเพ็ญกุศลมีจำนวน 5 หลัง สร้างด้วยคอนกรีตเสริมเหล็ก หอพระไตรปิฎกมีจำนวน 1 หลัง และโรงเรียนพระปริยัติธรรมมีจำนวน 1 หลัง
รายนามเจ้าอาวาส
* พระอธิการผัน
* พระอธิการฉาย
* พระอธิการเนตร
* พระอธิการจู
* พระอธิการแดง
* พระอธิการรอด
* พระครูสังฆรักษ์ขิต (ปลั่ง)
* พระอธิการหรั่ง
* พระอธิการเล้ง จนฺทสุวณฺโณ
* พระอธิการป่วน
* พระครูวิบูลย์สุตาธิการ (สว่าง เสือบำรุง)
* พระครูโสภณธรรมสาคร (ณรงค์ฤทธิ์ ฉิมมณี) 
* พระครูสาครธรรมานุวัตร (ชลิต อมโร)
* พระครูสาครธรรมาภรณ์ (ชุบ อธิปญฺโญ) ชัยสิทธิ์
* พระครูสาครเขมคุณ (มนูญ เขมวํโส) รามัญอุดม

อ้างอิง
วัดทิพพาวาส
วัดทิพพาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร ที่ตั้งวัดมีเนื้อที่ 20 ไร่ อาณาเขตทิศเหนือติดต่อกับที่ธรณีสงฆ์ ทิศตะวันออกติดต่อกับลำรางข้างวัดทิพพาวาส ทิศใต้ติดต่อกับซอยฉลองกรุง 53 และทิศตะวันตกติดต่อกับคลองลำกอไผ่ วัดยังมีที่ธรณีสงฆ์ 1 แปลง มีเนื้อที่ 36 ไร่ 92 ตารางวา
วัดทิพพาวาสสร้างขึ้นเมื่อ พ.ศ. 2429 ไม่มีประวัติเกี่ยวกับผู้สร้างวัด ประชาชนนิยมเรียกชื่อตามภูมิประเทศที่ตั้งวัดว่า วัดลำกอไผ่ เนื่องจากที่คลองลำกอไผ่มีกอไผ่กอหนึ่งมองเห็นได้แต่ไกล และบางคนเรียกอีกชื่อหนึ่งว่า วัดต้นไทร เนื่องจากมีต้นไทรใหญ่อยู่ในบริเวณวัดมองเห็นได้แต่ไกลเช่นกัน วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2432 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2490 และให้ราชการสร้างโรงเรียนระดับประถมศึกษาในที่ดินเนื้อที่ประมาณ 2 ไร่ และได้ให้ที่ดินสร้างสถานีอนามัยอีกประมาณ 1 ไร่
อาคารเสนาสนะสำคัญได้แก่ อุโบสถ กว้าง 9.60 เมตร ยาว 16.50 เมตร ทรงไทยโบราณ เครื่องบนเป็นไม้สักทั้งหมด กุฏิสงฆ์ จำนวน 8 หลัง หอสวดมนต์ และศาลาการเปรียญ

บริเวณรอบวัดมีชาวมอญอาศัยอยู่เป็นจำนวนมาก สันนิษฐานว่าชาวมอญบริเวณวัดทิพพาวาสคงอพยพเข้ามาในสมัยของเจ้าพระยามหาโยธา (เจ่ง คชเสนี) ในระยะแรกตั้งถิ่นฐานอยู่ที่พระประแดง (จังหวัดสมุทรปราการ) จากนั้นส่วนหนึ่งได้ย้ายมาตั้งถิ่นฐานบริเวณนี้ ในช่วงวันสงกรานต์ ชุมชนจะจัดให้มีประเพณีสงกรานต์แบบมอญขึ้นที่วัดเป็นประจำทุกปี นอกจากการทำบุญสรงน้ำพระแล้วยังมีการเล่นสะบ้าอีกด้วย
รายนามเจ้าอาวาส
* พระอาจารย์หลุย
* พระอาจารย์อยู่ ติกฺขญาโน
* พระอาจารย์มี
* พระครูจักร ธนปาโล
* พระครูถาวรธรรมวงศ์
* พระวชิรวุฒาจารย์ วิ. (เคลือบ ธมฺมเตโช)

อ้างอิง
วัดทุ่งเศรษฐี (กรุงเทพมหานคร)
วัดทุ่งเศรษฐี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอกไม้ เขตประเวศ กรุงเทพมหานคร อยู่ใกล้กับมหาวิทยาลัยรามคำแหง 2
เดิมบริเวณที่ตั้งวัดนั้นเป็นท้องนาซึ่งชาวบ้านทำนาได้ผลดีจนเรียกกันติดปากว่า ทุ่งเศรษฐี เมื่อ พ.ศ. 2528 นางแสวง พัตบุญมา ได้มีจิตศรัทธาบริจาคที่นาเนื้อที่ 18 ไร่ 81 ตารางวา เพื่อถวายให้เป็นที่สร้างวัด การก่อสร้างวัดทุ่งเศรษฐีเริ่มขึ้นตั้งแต่วันที่ 28 เมษายน พ.ศ. 2528 และได้ดำเนินการเรื่อยมา นางแสวงเป็นผู้ขออนุญาตสร้างวัด สมเด็จพระธีรญาณมุนี (สนิธ เขมจารี) กรรมการมหาเถรสมาคม เจ้าคณะภาค 1 และเจ้าอาวาสวัดปทุมคงคา เป็นประธานอุปถัมภ์การก่อสร้างวัด และหลวงพ่อเณร ญาณวินโย ย้ายจากวัดสลุดมาดำเนินการตั้งวัด โดยเริ่มต้นเป็น สำนักสงฆ์ทุ่งเศรษฐี จนกระทั่งได้รับการประกาศตั้งเป็นวัดในวันที่ 13 ตุลาคม พ.ศ. 2529
ในปัจจุบันวัดทุ่งเศรษฐีเน้นการเผยแผ่พระพุทธศาสนาในด้านวิปัสสนากรรมฐาน มีการจัดงานเทศกาลงานบุญประจำปีในวันสำคัญทางศาสนาโดยมีประชาชนในหมู่บ้านทุ่งเศรษฐีและใกล้เคียงเข้าร่วมพิธีพร้อมกับพระภิกษุสามเณร ปูชนียวัตถุที่สำคัญของวัดคือ หลวงพ่อทุ่งเศรษฐี ปัจจุบันพระราชพัฒนโสภณ (วินัย ญาณวินโย) ดำรงตำแหน่งเจ้าอาวาส

อ้างอิง
วัดสุขใจ
วัดสุขใจ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสามวาตะวันออก เขตคลองสามวา กรุงเทพมหานคร มีที่ดินตั้งวัด 12 ไร่ 31 ตารางวา อาณาเขตทิศเหนือยาว 1 เส้น 18 วา 2 ศอก ติดต่อกับที่ดินเอกชน ทิศตะวันออกยาว 7 เส้น 10 วา ติดต่อกับลำรางและที่ดินเอกชน ทิศใต้ยาว 2 เส้น 16 วา ติดต่อกับคลองสองตะวันออก และทิศตะวันตกยาว 7 เส้น 6 วา ติดต่อกับลำรางและที่ดินเอกชน
วัดสุขใจตั้งขึ้นเมื่อ พ.ศ. 2440 โดยมีนายสุขเป็นผู้อุทิศที่ดินสร้างวัด เมื่อสร้างเสร็จตั้งชื่อวัดว่า วัดสุขศรีตรีราษฎร์ศรัทธาธรรม ต่อมาเปลี่ยนชื่อมาเป็น "วัดสุขใจ" และใช้มาชื่อนี้จนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2448 เขตวิสุงคามสีมากว้าง 10 เมตร ยาว 16 เมตร ปัจจุบัน พระครูมนูญวรธรรม (เดชา) ดำรงตำแหน่งเจ้าอาวาส

พื้นที่ตั้งวัดเป็นที่ราบลุ่ม ด้านหน้าวัดอยู่ทางทิศใต้ มีคลองสองตะวันออกผ่าน อาคารเสนาสนะได้แก่ อุโบสถ กว้าง 7 เมตร ยาว 19 เมตร เป็นอาคารคอนกรีตเสริมเหล็ก ฝาผนังก่ออิฐถือปูน กุฏิสงฆ์ จำนวน 12 หลัง หอสวดมนต์ เป็นอาคารคอนกรีต และศาลาการเปรียญ เป็นอาคารไม้ใต้ถุนสูง
วัดเจียระดับ
วัดเจียระดับ เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงลำผักชี เขตหนองจอก กรุงเทพมหานคร ปัจจุบันพระครูสุภัทรวิหารการ (เกียรติศักดิ์ ฐิติโก) ดำรงตำแหน่งเจ้าอาวาส
วัดเจียระดับเดิมมีฐานะเป็น สำนักสงฆ์เจียระดับ ซึ่งได้รับการถวายที่ดินจากตาวินและยายเล็กเมื่อ พ.ศ. 2523 นายสุทิน พาหุกุล เป็นผู้ขออนุญาตสร้างวัดกับทางราชการ และกระทรวงศึกษาธิการประกาศตั้งเป็นวัดเมื่อวันที่ 13 ตุลาคม พ.ศ. 2529 จากนั้นมีการส่งพระมาอยู่ที่วัด 4–5 รูป แต่อยู่ไม่ได้เพราะมีความลำบากมาก สมเด็จพระมหาวีรวงศ์ (วิน ธมฺมสาโร) จึงส่งพระครูสุภัทรวิหารการมาเป็นเจ้าอาวาส ท่านได้ดำเนินการสร้างวัดต่อมา จนกระทั่งวันที่ 30 พฤศจิกายน พ.ศ. 2561 พระครูสุภัทรวิหารการได้ละสังขารไปและมีพิธีพระราชทานเพลิงศพเมื่อวันที่ 23 มีนาคม พ.ศ. 2562 พระครูสังฆรักษ์เกียรติศักดิ์ ฐิติโก หลานของพระครูสุภัทรวิหารการ ได้เข้ารับตำแหน่งเจ้าอาวาสสืบต่อมา
วัดเจียระดับมีการจัดงานประเพณีแบบท้องถิ่นภาคใต้ในวันสารทเดือนสิบ มีการทำบุญเลี้ยงพระและบังสุกุลเพื่ออุทิศส่วนบุญส่วนกุศลแด่บรรพบุรุษผู้ล่วงลับ มีพิธีแห่หมฺรับและชิงเปรตซึ่งจัดขึ้นเป็นประจำทุกปี

อ้างอิง